**Veliki lov na biljke**

**Edukativni projekt o biološkoj raznolikosti Ekoškola i Toyote**

**Izvješće za 2017./2018. pedagošku/školsku godinu**

|  |  |
| --- | --- |
| **Naziv Ekoškole** | OŠ Ferdinandovac |
| **Ukupan broj djece/učenika koji su izravno bili uključeni u projekt** | 12 |
| **Ukupan broj djece/učenika koji su neizravno bili uključeni u projekt** | 5 |
| **Ukupan broj odgojitelja/učitelja uključenih u projekt** | 1 |
| **Opišite jedan uspješan događaj, priču ili zanimljivost koju bi izdvojili kao vrhunac vaših aktivnosti na projektu „Veliki lov na biljke“ (najviše 200 riječi)** | Tijekom mjeseca listopada učenici su obilazili školsko dvorište i okolicu škole. U šetnji su se orijentirali i nastojali zabilježiti postojeće biljke – drveće i grmlje. Biljke iz prostora su bilježili i nastojali im naći mjesto na tlocrtu školskog zemljišta. Zanimalo nas je što se sve nalazi u našem okolišu.  Prišli smo izradi karte staništa. Karta staništa pokazuje zemljopisnu raspoređenost različitih staništa i vrsta unutar određenog područja. Prvo smo obilježili školsku zgradu i druge građevine, asfaltirane i betonirane površine, sve zelene površine te granice školskog dvorišta. Zatim smo od kolaža lijepili na kartu simbole za drveće i grmlje kojega ima poprilično. Tražili smo svakodnevna imena za određene vrste i obilježili ih brojevima prema legendi. Za prepoznavanje biljaka služili smo se knjigama, enciklopedijama i internetom. To nije bio lak zadatak jer u našem školskom dvorištu – vrtu već raste popriličan broj raznih biljaka.  Naše je selo nastalo krčenjem šume kad su se stanovnici Broda zbog čestih poplava preselili s lijeve obale rijeke Drave na desnu. Zato smo odlučili nadopuniti postojeće vrste drveća šumskim drvećem. Početkom proljeća posadili smo u jednom dijelu dvorišta nekoliko sadnica johe, hrasta, klena i jasena. Nastojat ćemo sačuvati postojeće vrste i šumu za buduće učenike. |
| **Navedite koje ste sve aktivnosti proveli tijekom projekta (npr. Anketa o biološkoj raznolikosti, šetnja za razmišljanje, stvaranje novih identifikacijskih kartica, izrada memory igre… i sl.)** | Anketa o biološkoj raznolikosti, šetnja za razmišljanje, kartiranje staništa, mreža života, izrada hranilica za ptice, sadnja šumskog drveća, dopuna karte staništa, anketa o biološkoj raznolikosti, izrada plakata i prezentacija projekta. |
| **Detaljnije opišite najmanje dvije navedene aktivnosti** | **Aktivnost 1 Mreža života**  U ovoj aktivnosti razmišljali smo o prirodi i kako elementi u njoj utječu jedan na drugoga.  Shvatili smo međusobnu povezanost svega u prirodnom svijetu te posljedice uklanjanja nekog elementa iz prirode. |
| **Aktivnost 2 Hranilice za ptice**  Zima je doba kada vegetacija miruje pa je u prirodi sve manje hrane za ptice. Zimi su najugroženije upravo ptice koje nam uvelike pomažu u vrtu poput sjenica, vrabaca ili zeba, a koje se hrane crvima, kukcima, ličinkama i gusjenicama, vrtlaru mrskim štetnicima u vrtu. Zato se u vrtu postavljaju hranilice za ptice kako bi im se povećale šanse za preživljavanje u tim nepovoljnim mjesecima.  Želimo privući ptice u naš školski vrt tijekom hladnih zimskih dana. Odlučili smo napraviti jednostavne hranilice. Dana 23. siječnja donijeli smo u školu potreban materijal: češere, svinjsku mast i različite sjemenke. Od toga smo izradili jednostavne hranilice i povješali ih na grane drveća i grmlja u našem školskom vrtu. S prozora učionice promatramo i pratimo rezultate. Povremeno ćemo obnavljati hranu. Nadamo se da će ptice rado dolaziti u naš školski vrt.  **Aktivnost 3 Prezentacija projekta**  Travanj je mjesec završetka projekta Veliki lov na biljke. Učenici trećeg razreda OŠ Ferdinandovac pripremili su izvješća i prezentaciju projekta za učenike razredne nastave u svojoj školi. Za ovaj događaj vrijedno su radili i pripremali se veći dio godine. Njihov je zaključak da su puno naučili o biološkoj raznolikosti. Nadaju se da će njihovi školski prijatelji usvojiti barem dio njihovih saznanja i da će čuvati školski vrt za buduće generacije učenika. |
| **Ako ste naišli na poteškoće u provođenju projekta Veliki lov na biljke, opišite koje su to poteškoće bile i na koji način ste ih riješili** | U našoj školi uključio se samo jedan razred. Projekt je dosta zahtjevan i iziskuje puno truda i vremena za malo uključenih. Neke aktivnosti u projektu sam uključila u nastavu, a neke izvan nastave. To je teže organizirati jer učenici putuju. |
| **Prijedlozi za poboljšanje provođenja projekta Veliki lov na biljke (neobavezno)** |  |

**Molimo vas uz ovaj obrazac priložite najmanje 6 fotografija koje najbolje opisuju vaše aktivnosti tijekom projekta „Veliki lov na biljke“ (napomena: fotografije šaljite u jpg, png ili sličnom formatu). Ukoliko imate i video uradak o projektu molimo vas da nam i to pošaljete.**









**